सिटी तेस्रो स्थानमा
म्यानचेस्टर सिटीले एक गोलले पछाडि रहेको स्थिति उल्टाएर शनिबार राति इंग्लिस प्रिमियर लिगमा चेल्सीलाई २–१ ले हरायो र तेस्रो स्थानमा उक्लियो ।
लन्डन — म्यानचेस्टर सिटीले एक गोलले पछाडि रहेको स्थिति उल्टाएर शनिबार राति इंग्लिस प्रिमियर लिगमा चेल्सीलाई २–१ ले हरायो र तेस्रो स्थानमा उक्लियो ।चेल्सीले एनगोलो कान्टेको गोलले अग्रता लिएको थियो । त्यसयता केभिन डे ब्रुन र रियाड मेहराजले गोल गरे । यो हारले फ्रान्क लाम्पार्डको चेल्सीको लिगमा लगातार छैटौं जितमा पूर्ण विराम लागेको छ ।यसअघि लिग तालिकाको शीर्ष स्थानमा रहेको लिभरपुलले क्रिस्टल प्लालेसलाई २–१ ले हराएको थियो । यस्तै दोस्रोमा रहेको लेस्टर सिटी ब्राइटनमाथि २–० ले विजयी रह्यो ।